Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 211

13. A vállalkozások a versenykorlátok három fõ forrásának vannak kitéve, ezek: a keresleti helyettesíthetõség, a kínálati helyettesíthetõség és a potenciális verseny. Közgazdasági nézõpontból az érintett piac meghatározásához a keresleti helyettesíthetõség jelenti a legközvetlenebb és leghatékonyabb fegyelmezõ erõt egy adott termék szállítóira, különösen ármeghatározó döntéseik vonatkozásában. Egy vállalkozás vagy vállalkozások egy csoportja nem gyakorolhat lényeges befolyást az értékesítés olyan uralkodó feltételeire, mint például az árakra, ha vevõi olyan helyzetben vannak, hogy könnyen válthatnak beszerezhetõ helyettesítõ termékekre vagy máshol található szállítókra. A piacmeghatározás feladata alapvetõen abból áll, hogy be kell azonosítani az érintett vállalkozások vevõinek ténylegesen rendelkezésükre álló egyéb beszerzési forrásokat, mind a termékek vagy szolgáltatások, mind a többi szállító földrajzi elhelyezkedése tekintetében.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes